Câinii nu pot diferenția anumite cuvinte. Care este cheia pentru ca un animal să-și înțeleagă stăpânul.
Comunicarea dintre stăpân și câine este esențială pentru comportamentul patrupedului. Cercetătorii din Budapesta au concluzionat că un câine nu poate diferenția anumite cuvinte. Cristian Gîu, dresor de câini, spune care este cheia pentru ca animalul să-și înțeleagă stăpânul.
Cui nu-i plac câinii și cui nu i-ar plăcea să poată vorbi cu aceștia? Însă, pentru iubitorii de patrupezi, cercetătorii dau un sfat: umanizarea animalului de companie nu este benefică.Un studiu făcut de cercetătorii de la Budapesta, a tras anumite concluzii cu privire la câini. Au folosit o metodă non-invazivă pentru a vedea activitatea creierului la mai mulți câini.Cercetătorii spun că un câine procesează cuvintele ca un copil de până la 14 luni. Dacă două cuvinte sunt asemănătoare fonetic, câinele va reacționa în același mod.Adevărata concluzie a studiului o spune Cristian Gîu, dresor. Câinii nu sunt atât de interesați de ceea ce îi spune stăpânul, ci de modul în care o spune.Cristian Gîu, dresor câini: "Am ajuns în punctul în care avem cred că sunt peste 480 de rase omologate în standard. Noi am tot selecționat. Cu toate astea, limbajul câinelului a rămas aproape la fel. De ce nu a învățat să vorbească? Ei bine, n-a avut nevoie. Limbajul non-verbal este prima chestie după care câinele se ghidează.".